armvectores/hy_wikipedia_2023 huggingface dataset:
Անդրանիկ Ծառուկյան

Անդրանիկ Թորոսի Ծառուկյան (հոկտեմբերի 4, 1913(1913-10-04), Կյուրին, Սիվասի մարզ, Թուրքիա - մայիսի 23, 1989(1989-05-23), Փարիզ), սփյուռքահայ գրող, բանաստեղծ, արձակագիր։


== Կենսագրություն ==
1915 թ. Մեծ եղեռնի օրերին զրկվել է ծնողներից։ 1918-1922 թթ. եղել է Հալեպի որբանոցում։ Ավարտել է Հալեպի Հայկազյան ազգային վարժարանը (1928 թ.)։ 1930-1934 թթ. սովորել է Բեյրութի Համազգայինի ճեմարանում։ 1935-1942 թթ. դասավանդել է Հալեպի Զավարյան վարժարանում։ 1941 թ. հիմնադրել է «Նայիրի» պարբերականը, 1946 թ. խմբագրել «Արևելք» օրաթերթը։ Եղել է դաշնակցական կուսակցության անդամ, հեռացել է 1956 թ.։


== Ստեղծագործական կյանք ==
Ծառուկյանի «Եղերաբախտ քերթողներ» առաջին գործը Պետրոս Դուրյանի, Միսաք Մեծարենցի, Վահան Տերյանի, Մատթեոս Զարիֆյանի մասին է։
Բանաստեղծություններում և արձակում արտացոլված են աշխարհասփյուռ հայության հույզերն ու ձգտումները, որբացած սերնդի կյանքը, վերաբերմունքը Խորհրդային Հայաստանի հանդեպ։
Լույս են տեսել Ծառուկյանի «Մոխրաման» (1935) պարսավագրական վիպակը, «Թուղթ առ Երևան» (1945) պոեմը և այլ գործեր։ Ճանաչված է «Մանկություն չունեցող մարդիկ» (1952) վիպակով, որը հրատարակվել է նաև Երևանում (1963), Մոսկվայում (1964, ռուսերեն), Փարիզում (1977, ֆրանսերեն)։ Վիպակի շարունակությունն է «Երազային Հալեպ» (1979) գիրքը։ 1958 թվականին առաջին անգամ այցելել է Խորհրդային Հայաստան և իր տպավորությունները գրառել «Հին երագներ, նոր ճամփաներ» (1960) գրքում։


== Երկերի մատենագիտություն ==
Մոխրաման, Պէյրութ, 1935, 64 էջ։
Առագաստներ, Հալէպ, 1939, 80 էջ։
Հէ՛յ, ջան Երևան…, Գահիրէ, 1945, 64 էջ։
Մանկութիւն չունեցող մարդիկ, Պէյրութ, 1955, 244 էջ։
Մանկություն չունեցող մարդիկ, Երևան, 1959, 180 էջ։
Հին երազներ, նոր ճամբաներ, Պէյրութ, 1960, 336 էջ։
Մանկություն չունեցող մարդիկ, Երևան, 1963, 188 էջ։
Երազային Հալէպը, Պէյրութ, 1980, 281 էջ։
Մանկութիւն չունեցող մարդիկ, Պէյրութ, 1980, 240 էջ։
Վերջին անմեղը, Պէյրութ, 1980, 312 էջ։
Հին երազներ, նոր ճամբաներ, Պէյրութ, 1982, 334 էջ։
Նոր Հայաստան, նոր հայեր, Պէյրութ, 1983, 289 էջ։
Մանկություն չունեցող մարդիկ։ Երազային Հալեպը, Երևան, 1985, 304 էջ։
Սէրը եղեռնին մէջ, Պէյրութ, 1987, 269 էջ։
Մեծերը և միւսները, Պէյրութ, 1992, 352 էջ։
Երազային Հալէպը։ Նոր բովանդակութիւն, Պէյրութ, 1996, 204 էջ։
Մանկութիւն չունեցող մարդիկ, Հալէպ, 1996, 254 էջ։
Մանկութիւն չունեցող մարդիկ, Վենետիկ, 1998, 111 էջ։
Առկայծող հայեր Եւրոպայի լոյսերուն մէջ, Պէյրութ, 1999, 222 էջ։
Սփիւռքի տասնամեակները։ 60 ամեայ սփիւռքը։ Անհետացած դէմքեր, Հալէպ, 2000, 173 էջ։
Սէրը եղեռնին մէջ, Երևան, 2004, 236 էջ։
Մանկություն չունեցող մարդիկ, Երևան, 2011, 240 էջ։
Letter to Yerevan, («Թուղթ առ Երևան», անգլերէն թարգ.), Ուաթըրթաուն ԱՄՆ, 2018, 119 էջ։


== Ծանոթագրություններ ==


== Գրականություն ==
Անդրանիկ Ծառուկյանի առաջին այցելությունը Խորհրդային Հայաստան, Փաստաթղթեր, Ե., 2008։
Ակունք (այլ կիրառումներ)

Ակունք անվանումը կարող է վերաբերել.

Ակունք (Արագածոտնի մարզ), բնակավայր Հայաստանի Արագածոտնի մարզում։
Ակունք (Գեղարքունիքի մարզ), բնակավայր Հայաստանի Գեղարքունիքի մարզում։
Ակունք - համայնք Կոտայքի մարզում
Ակունք (Կոտայքի մարզ), բնակավայր Հայաստանի Կոտայքի մարզում։
Ակունք (Շուշիի շրջան), բնակավայր Արցախի Շուշիի շրջանում։
Ակունք (գետ, Տավուշի մարզ), Խնձորուտ գետի ձախ օժանդակը։
Ակունք (գետ, Կոտայքի մարզ) գետ Կոտայքի մարզում, Հրազդան գետի ձախ օժանդակը։
Ակունք (Արաքսի ավազան), գետակ Արաքսի ավազանում։
Ակունք - գյուղ Արևմտյան Հայաստանում, Խարբերդի վիլայեթի Օվաջիկի գավառակում։
Ակունք - գետակ Սևանա լճի ավազանում, Մասրիկ գետի ձախակողմյան վտակը
Սանսկի Մոստ (համայնք, Բոսնիա և Հերցեգովինա)

Անվան այլ կիրառումների համար տե՛ս՝ Սանսկի Մոստ (այլ կիրառումներ)Սանսկի Մոստ համայնք (բոս․՝  և խորվ.՝ Opština Sanski Most, սերբ.՝ Општина Сански Мост), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Սանսկի Մոստ քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 60307 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Սանսկի Մոստ համայնքի պաշտոնական կայքէջ (բոսն.)
Վինյոլո

Վինյոլո (իտալերեն՝ Vignolo), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 2217 մարդ (2008 թվականի տվյալներով)։ Բնակչության խտությունը՝ 277 մարդ/կմ²։ Տարածքը՝ 8 կմ²։ Փոստային ինդեքս՝ 12010։ Հեռախոսային կոդ՝ 0171։
Բնակավայրի հովանավորն է համարվում՝ սուրբ Սան Կոստանզոն։


== Ժողովրդագրություն ==
Բնակչության աճը.


== Կոմունայի վարչակազմ ==
Հեռախոս. 0171 48173
Պաշտոնական կայք. http://www.comune.vignolo.cn.it/


== Արտաքին հղումներ ==
Պաշտոնական կայքа (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անաստաս Միկոյանի կիսանդրի (Վաղարշապատ)

Անաստաս Միկոյանի կիսանդրի, գտնվում է Արմավիրի մարզի Վաղարշապատ քաղաքում՝ Էջմիածնի մայր տաճարի հարևանությամբ գտնվող քաղաքային զբոսայգում։ Հուշարձանը տեղադրվել է 1944 թվականին։ Ընդգրկված է Վաղարշապատի պատմության և մշակույթի անշարժ հուշարձանների ցանկում։
Անաստաս Միկոյանին նվիրված հուշարձան կա նաև Սանահին գյուղում՝ Միկոյան եղբայրների տուն-թանգարանի բակում։


== Հեղինակ ==
Քանդակագործ՝ Արա Սարգսյան


== Տես նաև ==
Անաստաս Միկոյանի հուշարձան (Եղեգնաձոր)


== Պատկերասրահ ==

		
		


== Ծանոթագրություններ ==
Կոտոպազ

Կոտոպազ, գյուղ Արևմտյան Հայաստանում, Էրզրումի վիլայեթի Բասենի գավառակում։


== Պատմություն ==
Կոտոպազի հայերը բռնությամբ տեղահանվել են 1915 թվականի Մեծ Եղեռնի ժամանակ։ Նրանց մեծ մասը զոհվել է բռնագաղթի ճանապարհին Կամախի կիրճում։


== Բնակչություն ==
1909 թվականին ուներ 35 ընտանիք հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Կոտոպազն ուներ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Իկոնիա (Էսպիրիտու Սանտու)

Իկոնիա (պորտ.՝ Iconha), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Գուարապարիի գավառի կազմի մեջ։ Բնակչությունը կազմում է 13.973 մարդ՝ 2020 թվականի տվյալներով։ Գրավում է 204 կմ2 տարածք։ Բնակչության խտությունը՝ 61,3 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 58.441.412,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.868,09 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,790 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
BBC Ֆրանսիա

BBC France, բրիտանական BBC հեռուստաընկերության պատկանող BBC Worldwide ընկերության հեռուստաալիք է, հիմնվել է 2006 թվականին Բի-բի-սի հեռուստատեսային արտադրանքը Ֆրանսիական դիտորդներին ներկայացնելու նպատակով։ Հեռուստաալիքի կենտրոնական գրասենյակը գտնվում է Փարիզում, որտեղից նաև իրականացվում է BBC Germany հեռուստաալիքը։


== Արտաքին հղումներ ==
Պաշտոնական կայք


== Ծանոթագրություններ ==
Վաշլովանի (Աբխազիա)

Վաշլովանի կամ Մպադրիփստա (մինչ 1948 թվականը` Ռոգոժինո, աբխազ.` Мпаадрыпста, վրաց.՝ ვაშლოვანი), գյուղ Աբխազիայի Գագրայի շրջանում։ Գտնվում է Գագրայից 24 կմ հեռավորության և ծովի մակարդակից 200 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 79 մարդ, հիմնականում հայեր, իսկ 1989 թվականի հաշվառումների համաձայն, գյուղն ուներ 176 բնակիչ, կրկին հիմնականում հայեր։
1992 թվականին, Աբխազիայի կառավարության որոշմամբ, գյուղը վերանվանվել է Մպադրիփստա։


== Ծանոթագրություններ ==
Ալֆա Դոգ

Ալֆա շունը (անգլ.՝ Alpha Dog), ռեժիսոր Նիկ Կասսավետիսայի գեղարվեստական ֆիլմը։ Նկարահանված՝ Ջեսի Ջեյմս Հոլիվուդի իրական պատմության հիման վրա (անգլ.՝ Jesse James Hollywood): Պատմությունը մի երիտասարդ թմրավաճառ Ջոնի Թրուլավեի և նրա մասնակցությամբ կատարված առևանգման մասին է, որի ժամանակ առևանգում են 15 տարեկան Զաք Մազուրսկիին։


== Սյուժեն ==
Ջոնի Թրուլավ՝ թմրավաճառ, նրա հայրը Սոնին՝ նույնպես հանցագործ էր։ Մի անգամ պարզվում է, որ բանդայի անդամներից Ջեկ Մազուրսկին գումար է պարտք Ջոնին։ Առաջանում է տարաձայնություն։ Ջեկի տանը կատարած հանցագործությունից վերադառնալուց Ջոննին պատահաբար հանդիպում է Ջեկի եղբայր Զաքին, և նրան իր ընկերների հետ միասին առևանգում են։ Սկզբում Զաքը զվարճանում է մի քանի աղջիկների և Ֆրենկի Բոլլենբախեռի ընկերակցությամբ, Ջոնիի ընկերոջ և կոմպանիայի անդամի հետ։ Աղջիկներից մեկը իմանում է առևանգման մասին, և փորձում է զգուշացնել մնացածին, որպեսզի ավարտեն այդ հավաքը։ Մնացած աղջիկները և Զաքը լուրջ չեն հասկանում պահի լրջությունը և դա ընդունում են որպես ուրախ արկած։ Բայց ժամանակի ընթացքում Թրուլավը հասկանում է, որ նրանց գլխին կախված է մեծ վտանգ՝ առևանգման համար ցմահ դատապարտում։ Ջոնին որոշում է, որ միակ ելքը բանտում չհայտնվելու դա Զաքի սպանությունն է, և այդ մասին հայտնում է իր ընկերոջը։ Ֆրենկը փորձում է մտափոխել նրան առաջարկելով խոսել Զաքի հետ, որպեսզի Զաքը ոչինչ չասի ծնողներին։ Նրանք երկուսով որոշում են բաց թողնել Զաքին, բայց վերջին վայրկյանին ամեն ինչ փոխվում է։ Թրուլավին հանգիստ չի տալի բանտի մասին մտքերը, և նա զանգահարում է ընտանեկան փաստաբանին։ Փաստաբանը հաստատում է, որ նրան սպասվում է ցմահ բանտարկություն, և նա խնդրում է բանդայի անդամներից մեկին՝ Էլվիս Շմիդին, որպեսզի նա սպանի Զաքին։ Էլվիսը կատարում է Ֆրենկ և Կիտ Ստրատենների հետ միասին։ Ֆրենկը և Կիտն այդ ընթացքում կապվում են տղայի հետ, և նա դառնում է նրանց ընկերը, բայց բանտի մասին մտքերը վախեցնում են նրանց։ Սպանության վայրը տանող ճանապարհին տղան ասում է ապագա մարդասպաններին, որ նրանց չի մատնի, քանի որ համարում է իրեն ընկեր։ Կիտը տեսնելով թե ինչպես է Էլվիսը ճնշում Զաքին վերջին րոպեներին չի կարողանում զսպել իրեն և հրաժարվում է մասնակցություն ունենալ այս հանցագործության մեջ։ Ֆրենկը կապում է Զաքի ձեռքերը և բերանը, օգտագործելով նրա վստահությունը։ Էլվիսը բահով խբում է Զաքի գլխին և ընկածի վրա մի քանի անգամ կրակում է։
Զաքի սպանությունից հետո բանդայի ողջ անդամները ձերբակալվում են։ Կիտը դատապարտվում է 5 տարի ազատազրկման (նա այդ ժամանակ եղել է ավտոմեքենայի մեջ), Ֆրենկին ստանում է ցմահ ազատազրկում։ Էլվիսը համաձայնվում է մահապատժի ենթարկվել։ Թրուլավը լքում է երկրի սահմանները, բայց 5 տարի անց նրան բռնում է Պարագվայի Ինտերպոլը։ Առևանգման և սպանության հոդվածով նրան մահապատժի են ենթարկում։


== Ծանոթագրություններ ==


== Աղբյուրներ ==
Ֆիլմի պաշտոնական կայքը(անգլ.)
«Ալֆա շունը»(անգլ.) ֆիլմը Internet Movie Database կայքում
Նիկոլասի մոր հարցազրույցը - Սյուզեն Մարկովեցի իրադարձությունների մասին, «Ալֆա շունը» գրքի և ֆիլմի մասին
Չինեչիտտա

Չինեչիտտան (իտալերեն՝ Cinecittà, իտալերեն՝ Կինո քաղաք) ընդարձակ կինոստուդիա է Հռոմում և համարվում է իտալական ֆիլմարտադրության կենտրոնը։ Ստուդիաները կառուցվել են ֆաշիստական ժամանակաշրջանում՝ որպես իտալական կինոարդյունաբերության վերականգնման սխեմայի մի մաս։ 1950-ական թվականներին բազմաթիվ միջազգային արտադրություններ ստեղծվեցին այնտեղ՝ Հռոմը դարձնելով «Հոլիվուդ Տիբեր գետի վրա»։


== Պատմություն ==
Կինոստուդիան հիմնադրվել է 1937 թվականին Բենիտո Մուսոլինիի, նրա որդու Վիտտորիոյի և կինոթատրոնի ղեկավար Լուիջի Ֆրեդդիի կողմից հետևյալ լոզունգի ներքո՝ "Կինոն ամենահզոր ուժն է" (իտալերեն՝ «Il cinema è l'arma più forte»)։ Նպատակը ոչ միայն պրոպագանդան է, այլ նաև վեր հանել Իտալական ֆիլմարտադրությունը, որն այդ ժամանակ ճգնաժամի մեջ էր։ 1937 թվականի ապրիլի 21-ին Մուսոլինին հանդիսավոր կերպով կատարեց կինոստուդիայի բացումը։ Վաղ արտադրված ֆիլմերում, ինչպիսին են 1937 թվականի «Scipione l'africano» և «La corona di ferro», ցուցադրվում էր կինոստուդիայի տեխնիկական առաջխաղացումը։ Ընդհանուր թվով 7 հազար մարդ էին ներառված «Scipio Africanus» ֆիլմի ճակատամարտի տեսարանի նկարահանման մեջ, ինչպես նաև կենդանի փղեր էին բերվել Զամայի ճակատամարտի տեսարանի նկարահանման համար։
Երկրորդ համաշխարհային պատերազմի ժամանակ Հռոմը ռմբակոծելիս կինոստուդիաները նույնպես ռմբակոծվել են։ 1945-ից մինչև 1947 թվականը Չինեչիտտա կինոստուդիան օգտագործվել է որպես ճամբար տեղահանված մարդկանց համար։ Շուրջ 3 հազար գաղթականներ էին ապրում այնտեղ, որոնք բաժանված էին երկու ճամբարի՝ իտալական, որտեղ իտալացիներն ու Լիբիայից և Դալմատիայից տեղահանվածներն էին, և միջազգային՝ Հարավսլավիայի, Լեհաստանի, Եգիպտոսի, Իրանի և Չինաստանի գաղթականների համար։
Հետեպատերազմյան տարիներին կինոստուդիան վերականգնվել է։ 1950-ականներին մի շարք խոշոր ամերիկյան կինոարտադրություններ իրականացրել են նկարահանումները Չինեչիտտայում (օրինակ ռեժիսոր Ուիլյամ Ուայլերի «Բեն-Հուր» էպիկական ֆիլմը)։ Հետագայում կինոստուդիան սերտորեն առնչվում են Ֆեդերիկո Ֆելինիի հետ։ 1997 թվականին իտալական կառավարությունը սեփականաշնորհեց սնանկացման եզրին գտնվող կինոստուդիան (80% կապիտալով)։
2007 թվականի օգոստոսի 9-ին հրդեհը ավերեց Չինեչիտտան և նրա շրջակայքը՝ շուրջ 3000 քառ. մետր։ Պատմական մասը, որտեղ դասական տաղավարներն էին, չէին վնասվել, իսկ այն հատվածները, որտեղ նկարահանվել էր HBO/BBC Two հեռուստաալիքներով հեռարձավող «Հռոմ» պատմական դրաման, մեծ մասամբ ավերվել է։ 2012 թվականի հուլիսին մեկ այլ հրդեհի պատճառով վնասվեց «Teatro 5» տաղավարը և այն հսկայական ստուդիան, որտեղ Ֆելինին նկարահանել էր «Քաղցր կյանք» և «Սատիրիկոն» ֆիլմերը։


== Ծանոթագրություններ ==


== Արտաքին հղումներ ==
Պաշտոնական էջը
Չինեչիտտա էջը ֆեյսբուքում
Cinecitta աշխարհը
Չինեչիտտայի պատմությունը
Չինեչիտտայի փաստագրություն Archived 2020-07-28 at the Wayback Machine.
Բրեդլի Ջեյմս

Բրեդլի Ջեյմս (1983, Էքսետեր, Դևոն), անգլիացի դերասան։ Դերասանական գործունեությունն սկսել է 2008 թվականին ITV-ի «Լյուիս» (անգլ. Lewis) հեռուստասերիալում։ Ճանաչված է դարձել «BBC» հեռուստաընկերության «Մերլին» (անգլ. Merlin) հեռուստասերիալում ` խաղալով թագավոր Արթուրի դերը։


== Կենսագրություն ==
Ծնվել է Էքսետեր, Դեվոնում։ Այնուհետև իր ընտանիքի հետ տեղափոխվել է Ֆլորիդա, երբ 9 տարեկան էր։ ԱՄՆ-ում գտնվելու տարիներին նա հաճախել է Crown Point Elementary School դպրոցը։ Այնուհետև ուսումը շարունակել է Fletcher Middle School և Madeley High School դպրոցներում` Անգլիայում։ Ջեյմսը ֆուտբոլի մեծ երկրպագու է և ամեն տարի մասնակցում է սպորտային բարեգործական իրադարձությունների։ Երբ նա դեռևս երիտասարդ էր, ցանկանում էր դառնալ կա՛մ ֆուտբոլիստ կա՛մ էլ դերասան։ Նա որոշեց գնալ դերասանական ճանապարհով և հաճախեց Drama Centre London , որտեղ շատ խիստ էին վերաբերվում աշակերտներին։
2014 թվականի օգոստոսին Ջեյմսը մասնակցել է Ice Bucket Challenge բարեգործական ակցիային՝ գումար հայթայթելու նպատակով։


== Կարիերան հեռուստատեսությունում ==
Ջեյմսը առաջին անգամ եթեր դուրս եկավ 2008 թվականին «Լյուիս» հեռուստասերիալում։ Նաև խաղացել է Բենի դերը BBC Three drama Dis/Connected: Նրա կարիրերան հասավ իր գագաթնակետին, երբ Ջեյմսը ընտրվեց արքայազն Արթուրի դերը խաղալու համար Մերլին հեռուստասերիալում։ Մերլին հեռուստասերիալը 5 տարի եթեր դուրս գալուց հետո դադարել է նկարահանվել։ Անգլիացի դերասանը 2014 թվականին նկարահանվեց Homeland քաղաքական հեռուստասերիալում՝ Էդգարի դերում։


== Ծանոթագրություններ ==


== Արտաքին հղումներ ==
http://www.imdb.com/name/nm3010926
Մոնախովո (ավան, Մակեևկայի քաղաքային խորհուրդ)

Մոնախովո (ուկրաիներեն՝ Монахове), ավան Ուկրաինայի Դոնեցկի մարզի Մակեևկայի քաղաքային խորհուրդում։
2001 թվականի տվյալներով Մոնախովո ավանում բնակվում էր 169 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թել-ֆեդդանի-Թախթանի

Թել-ֆեդդանի-Թախթանի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դիլեք Օջալան

Դիլեք Օջալան  (հոկտեմբերի 3, 1987(1987-10-03), Ուռհա, Թուրքիա), քրդական ծագմամբ թուրք քաղաքական գործիչ, Քրդական բանվորական կուսակցության և քրդական ազատագրական շարժման ղեկավար Աբդուլլահ Օջալանի զարմուհին։


== Կենսագրություն ==
Դիլեք Օջալանը ծնվել է 1987 թվականի հոկտեմբերի 3-ին, Ուռհա քաղաքում։ Նրա մայրը՝ Ֆաթմա Օջալանը հանդիսանում է Քրդական բանվորական կուսակցության առաջնորդ Աբդուլլահ Օջալանի քույրը։ Կուսակցությունը զինված պարտիզանական ազատագրական քրդական կազմակերպություն է, որը հանդես է գալիս քրդերի իրավունքների ընդլայնման օգտին՝ ընդհուպ մինչև անկախ քրդական պետության ստեղծումը։
Դելեքն ավարտել է համալսարանի տուրիզմի ֆակուլտետը։ 2013 թվականի դեկտեմբերի 23-ին Դելեքն այցելել է Իմրալի կղզում ցմահ դատապարտված մորեղբորը, որից հետո նա մանրամասն նկարագրվել է նրանց միջև եղած զրույցը։
Դիլեք Օջալանը առաջին անգամ քաղաքականության մեջ է մտել 2012 թվականին․ քրդամետ «Խաղաղություն և ժողովրդավարություն» կուսակցության երրորդ համագումարի ժամանակ նա ընտրվել է կուսակցության գործադիր անդամ։
2015 թվականի հունիսին Դիլեքն ընտրվել է Ազգային ժողովի անդամ՝ Ժողովուրդների դեմոկրատական կուսակցությունից, ինչը բացասական արձագանք է ստացել թուրք ազգայնականների և Աբդուլլահ Օջալանի ազգականների կողմից։
2018 թվականի մարտի 1-ին Դիլեք դատապարտվել է երկու տարի, վեց ամիս ազատազրկման՝ հուղարկավորության ժամանակ ահաբեկչության քարոզչություն տարածման համար։


== Ծանոթագրություններ ==


== Արտաքին հղումներ ==
MP profile on the Grand National Assembly website
Collection of all relevant news items at Haberler.com
Interview zu ihrem Leben mit Dilek Öcalans auf Türkisch erschienen in der Zeitung der PKK Yeni Özgür Politika und auf Firatnews Agency
Աստերոիդների ցանկ (21101-21200)

Աստերոիդների ցանկ (21001-21100)  • Աստերոիդների ցանկ  • Աստերոիդների ցանկ (21201-21300)
 Աստերոիդների ցանկ (21001-21100)  • Աստերոիդների ցանկ  • Աստերոիդների ցանկ (21201-21300)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Ռոմանովկա (գյուղ, Կոլոմենսկի շրջան)

Անվան այլ կիրառումների համար տե՛ս՝ ՌոմանովկաՌոմանովկա (ռուս.՝ Романовка), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (236701-236800)

Աստերոիդների ցանկ (236601-236700)  • Աստերոիդների ցանկ  • Աստերոիդների ցանկ (236801-236900)
 Աստերոիդների ցանկ (236601-236700)  • Աստերոիդների ցանկ  • Աստերոիդների ցանկ (236801-236900)
(9890) 1995 SY2

(9890) 1995 SY2, աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 20-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,169635 ա. մ., առավելագույնը մոտենում է 1,8635 ա. մ. հեռավորության վրա և հեռանում 2,4757 ա. մ.։ Արեգակի շուրջ մեկ ամբողջական պտույտ է կատարում 1167,29 երկրային օրվա ընթացքում, իր ուղեծրով շարժվելով միջինում 0,308407 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9890) 1995 SY2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թամարի

Թամարի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Աղայպեկի և Ասլիզատի խաչքար (Մասրուց անապատ)

Աղայպեկի և Ասլիզատի խաչքար, գտնվում է Հայաստանի Գեղարքունիքի մարզի Ձորագյուղ գյուղի մեջ՝ Մասրուց անապատում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/10.5.47)։


== Տեղադրություն ==
Խաչքարը կանգնեցված է անապատի արևմտյան պատի դիմաց՝ 6 մ հարավ, կանգնեցված գետնին, խաչքարերի շարքում։


== Վիմական արձանագրություն ==
Խաչքարի քիվին և խաչի թևերի արանքում առկա են 3 տող վիմական արձանագրություն.

ՍԲ ԽԱՉՍ ԲԱՐԷԽԱԻՍ ԱՂԱՅՊԷԻԿ
ԵՒ ԻՒՐ ԾՆՈՂԻՆ ԱՍԻԼԶԱՏ[ԻՆ]
ԹՎ ՋՂԸՀամաձայան արձանագրության՝ խաչքարը նվիրված է Աղայպեկին և նրա ծնողին՝ Ասլիզատին։


== Տես նաև ==
Մասրուց անապատ


== Ծանոթագրություններ ==
Չուկուլի

Չուկուլի (վրաց.՝ ჩუკული), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Լենտեխիից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 58 մարդ։


== Ծանոթագրություններ ==
Եքսարքոս

Եքսարքոս, Հին Հունաստանում պարախմբի գլխավորը, ինչպես նաև տաճարի քրմապետը։
Բյուզանդիայում 4-րդ դարում զորամասի հրամանատար, 6-րդ դարից բարձրաստիճան զինվորականների և Հյուսիսային Աֆրիկայի եքսարքաների պետերի տիտղոս։ Եքսարքոսները դարձել են կայսեր տեղակալները, նրանց իշխանությունը տարածվել է ֆինանսների, արդարադատության, հանրային գործերի, սահմանների պաշտպանության բնագավառների վրա։ Եքսարքոս հրապարակում էր և ի կատար ածում կայսերական հրովարտակները, նշանակում քաղաքացիական, զինվորական և եկեղեցական պաշտոնյաներին։ Ռավեննայի Եքսարքոս մասնակցում էր Հռոմի պապի ընտրությանը և հաստատում այն։ 10-11-րդ դարերում Ռավեննայի Եքսարքոսի ֆունկցիաները իրագործում էր Իտալիայի կատապանը (կառավարիչը)։
Մելագ

Մելագ (ֆր.՝ Mélagues), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 66 մարդ, բնակչության խտությունը` 1.48 մարդ/կմ²։ Բնակավայրը զբաղեցնում է 44.51 կմ² տարածք։


== Աշխարհագրություն ==
Գտնվում է Փարիզ քաղաքից 580 կմ հարավ, Թուլուզ քաղաքից` 130 կմ արևելք, Ռոդեզ քաղաքից` 80 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 41 աշխատունակ (15-64 տարեկան)  բնակիչ, որոնցից ակտիվ էին 28-ը, իսկ ոչ ակտիվները` 13։ Ակտիվության ցուցանիշը կազմում է 68,3 %։ 28 աշխատունակ մարդկանցից աշխատել է 25 անձ (17 տղամարդ և 8 կին)։ Գործազուրկ են եղել 3 անձ (1 տղամարդ և 2 կին)։ 13 անաշխատունակներից 1-ը եղել են աշակերտներ կամ ուսանողներ, 7-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուսածաղիկ

Կուսածաղիկ (լատ.՝ Vinca), շնամեռուկազգիների ընտանիքի բազմամյա խոտաբույսերի ցեղ։ Հայտնի է մոտ 7 տեսակ։


== Կենսաբանական նկարագիր ==

Ցողունը փռվող է կամ մի փոքր բարձրացող, երկարանում է՝ 10-30 սմ։ Տերևներն ամբողջական Են, հակադիր, էլիպսաձև կամ նշտարաձև։ Ծաղիկները տերևանութային են, մեկական, Կտտկենի կապտամանուշակագույն, հազվադեպ՝ սպիտակ։ Ծաղկում է ապրիլ-հունիսին։ Պտուղը երկտերևապտուղ է։ 
Մշտադալար, սողացող, ցածրաճ, բազմամյա թուփ է։ Ընձյուղները սողում են հողի մակերեսին և արմատակալելով թփակալում։ Տերևներն էլիպսաձև են, 2-5սմ երկարությամբ, 1.5, 2.5 սմ լայնությամբ, ամուր, մերկ, պայլուն, մուգ կանաչ։ Գետնի մակերեսին առաջացնում են խիտ ու գեղեցիկ ծածկոց։ Վինկա ցածրահասակի ծաղիկները մանուշակագույն են, մեկական։


== Կուսածաղիկը Հայաստանում ==
Հայաստանում՝ 1 տեսակ՝ 

Կուսածաղիկ խոտային (V. herbacea)։ Տարածված է Լոռու, Տավուշի, Սյունիքի մարզերի ստորին և միջին լեռն, գոտիներում։ Աճում է թփուտներում, անտառեզրերին, կրային հողերում։


== Տարածում ==
Տարածված է Եվրոպայի, Ասիայի բարեխառն գոտու անտառներում։ Հայաստանում հանդիպում է հյուսիսային շրջանների անտառներում։


== Նշանակություն ==
Պարունակում է ալկալոիդներ։ Գեղազարդիչ է։ Դեղաբույս է, օգտագործվում է բժշկության մեջ։ Թունավոր է, բույսի հետ շփվելուց հետո պետք է լվացվել։


== Դասակարգում ==


=== Տաքսոնոմիա ===
Կուսածաղկի դասը մտնում է Vinceae ցեղի, Rauvolfioideae ենթաընտանիքի, Apocynaceae ընտանիքի և Gentianales կարգի մեջ։


== Տեսակներ ==
Vinca difformis Pourr.
Vinca erecta Regel & Schmalh.
Vinca herbacea Waldst. & Kit.,
Vinca major L. 
Vinca minor L.
		
		
		


== Ծանոթագրություններ ==


== Գրականություն ==
Род 1163. Барвинок — Vinca L. // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин и Е. Г. Бобров. — М.—Л.։ Изд-во АН СССР, 1952. — Т. XVIII. — С. 646—652. — 802 с. — 3000 экз.
Род 1. Барвинок — Vinca L. // Деревья и кустарники СССР. Дикорастущие, культивируемые и перспективные для интродукции. / Ред. тома С. Я. Соколов. — М.—Л.։ Изд-во АН СССР, 1962. — Т. VI. Покрытосеменные. Семейства Логаниевые — Сложноцветные. — С. 17—18. — 380 с. — 2400 экз.


== Արտաքին հղումներ ==
NCBI link: Vinca
Say You Won't Let Go

Say You Won't Let Go, բրիտանացի երգիչ և երգերի հեղինակ Ջեյմս Արթուրի երգը։ 2016 թվականի սեպտեմբերի 9-ին Մեծ Բրիտանիայում երգը թողարկվել է, որպես իր երկրորդ  Back from the Edge (2016) ստուդիական ալբոմի երգ, Columbia Records լոյբլով։ Երգը երեք շաբաթ շարունակ գլխավորել է UK Singles չարթը։ Բացի Մեծ Բրիտանի երաժշտական չարթից, երգը ընդգրկված է եղել նաև Ավստրալիայի, Նոր Զելանդիայի, Շվեդիայի, Սինգապուրի, Ինդենեսիայի և Սինգապուրի չարթերը։


== Կենդանի կատարումներ ==
The X Factor (հոկտեմբերի 9, 2016)
Sunrise (Նոյեմբերի 22, 2016)
Idol (Դեկտեմբերի 2, 2016)
The Late Late Show with James Corden (Հունվարի 3, 2017)
The Today Show (Հունվարի 5, 2017)


== Վաճառք ==
2016 թվականի սեպտեմբերի 12-ին Մեծ Բրիտանիա  The Official Chart Update չարթում  երգը 30-րդ տեղում էր։ 2016 թվականի սեպտեմբերի 15-ին Irish Singles Chart ընդգրկվեց այս երգը և զբաղեցրեց 91-րդ տեղը, իսկ հոկտեմբերի 14-ին երգը առաջին տեղում էր։ 2016 թվականի սեպտեմբերի 16-ին երգը մտավ  UK Singles չարթ և զբաղեցրեց 25-րդ տեղը և միայն երկու շաբաթ անց այն հասավ առաջին հորիզոնականին, շորունակելով երեք շաբաթ գլխավորել չարթը։ Երգը գլխավորել է նաև Ավստրալիայի, Ֆրանսիայի, Նոր Զելանդիայի և Շվեդիայի չարթերը։ 


== Երգացանկ ==


== Հիթ-շքերթներ ==


== Հավաստագրեր ==


=== Տարեվերջյան չարթեր ===


== Թողարկման պատմություն ==


== Ծանոթագրություններ ==
Ռոյայի շրջան

Ռոյայի շրջան (լատիշ․՝ Rojas novads), վարչա-տարածքային միավոր Լատվիայի Հանրապետության հյուսիս արևմտյան մասում՝ Կուրզեմե տարածաշրջանում։ Շրջանի վարչական կենտրոնն է Ռոյա գյուղը, շրջանը ներքին բաժանում վոլոստների չունի, ստեղծվել է 2008 թվականի հուլիսի 14-ին։ Տարածքը կազմում է 309,5 կմ²։ Սահմանակից է Դունդագայի, Մերսրագսի, Տալսիի և Տուկումայի շրջանների հետ, մյուս կողմերից շրջապատված է Ռիգայի ծոցով։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 6244 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Դոմալևաց Շամաց (այլ կիրառումներ)

Դոմալևաց Շամաց կարող է վերաբերվել.

Դոմալևաց Շամաց, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Դոմալևաց Շամաց, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Մադլեն եկեղեցի


== Նկարագրություն ==
Մադլեն եկեղեցի (ֆր.՝ l'église de la Madeleine), սուրբ Մարիամ Մագդաղենացու եկեղեցին Փարիզի 8-րդ թաղամասում։ Հրապարակի մյուս շինությունների հետ ներկայացնում է ֆրանսիական կլասիցիզմի ճարտարապետության չափանիշները։ 
Հունա-հռոմեական տաճար, բնօրինակը եղել է Մեզոն Կարեն Նիմում։

Երկարությունը՝ 108 մ
Լայնությունը՝ 43 մԲեմի վրա 52 սյուներ են, որոնք ամբողջությամբ շրջապատում են շինությունը, ամեն մի սյան բարձրությունը 19,5 մ։
Տաճարը լուսավորվում է տանիքի միջոցով, ի տարբերություն մյուս տաճարների եկեղեցին չունի ոչ պատուհաններ, ոչ տրանսեպտ։ Տաճարի ճակատային մասում տեղադրված են քանդակների խումբ «Սարսափելի դատարանը» անվանումով, որը Ֆիլիպ Օնորե Լեմերի աշխատանքն է։


== Պատմություն ==
Եկեղեցու կառուցման պատմությունը տևեց 85 տարի, քանի որ XVIII դարի վերջին և XIX դարի սկզբներին Ֆրանսիայում քաղաքական անկայունություն էր։ Շինարարությունը սկսվել է Լյուդովիկ XV օրոք ճարտարապետ Կոնտանա դ’ Իվրիի ղեկավարությամբ։ Եկեղեցու նախնական նախագիծը օգտագործվեց Սուրբ Լյուդովիկի եկեղեցու համար հաշմանդամների տանը։
1790 թվականին շինարարությունը կանգնեցվեց։ 1806 թվականին Նապոլեոնը ճարտարապետ Վինյոնին կառուցել փառքի սրահ կայսերական բանակի համար։ Այն ինչ կառուցվել էր մինչ այդ քանդվեց։ 1814 թվականին Լյուդովիկ XVIII ցանկացավ, որպեսզի վերակառուցվող շենքը դառնա եկեղեցի ի հիշատակ Լյուդովիկ XVI և Մարիա Անտուանետային։ 1846 թվականին եկեղեցին կառուցվեց և օծվեց։


== Ծանոթագրություններ ==


== Արտաքին հղումներ ==
Պաշտոնական կայք
Մադլեն եկեղեցու նկարների հավաքածու
Եկեղեցու եռաչափ մոդել
Բիվեր շրջան (Յուտա)

Անվան այլ կիրառումների համար տե՛ս՝ Բիվեր շրջան (այլ կիրառումներ)Բիվեր շրջան (անգլ.՝ Beaver County), ԱՄՆ Յուտա նահանգի 29 վարչական միավորներից մեկը։ Ընդհանուր տարածությունը 6.708 կմ² է. բնակչությունը՝ 6.629 մարդ (2010 թ. տվյալներով)։ Շրջկենտրոնն է Բիվեր բնակավայրը։ Կազմավորվել է 1856 թ.։
Xkcd

ԷքսՔեյՍիԴի (անգլերեն՝ xkcd), ցանցային ծաղրանկարների նախագիծ, որի հեղինակն է ստեղծել ՆԱՍԱ-ի նախկին աշխատող Ռանդալ Մանրոյը։ Մանրոն ինքը իր նախագիծը նկարագրում է որպես «ռոմանսի, սարկազմի, մաթեմատիկայի և լեզվի ցանցային ծաղրանկար»։ Xkcd-ն լայնորեն տարածված է համացանցում (կայքը 2007 թ.-ի հոկտեմբերին 60-ից 70 միլիոն էջադիտում է ունեցել) և հիմնական հոսքի լրատվամիջոցների ինչպես The Guardian-ի և պարբերաբար տպագրվում է Նյու Յորք Թայմսում։
Մանրոն նշում է՝ թե անվանումը ոչ մի հատուկ նշանակություն չունի, պարզապես չորս տառանոց բառ է առանց որևէ հնչյունական արտասանության, մի բան, որ ինքը նկարագրում է որպես «բարձր գնահատված և զգուշորեն պահպանված կետ չորս-տիպարանոց շարանների տիեզերքում»։ Ծաղրանկարի թեմաները բազմազան են։ Դրանց մի մասը վերաբերում են կյանքին և սիրոն (որոշ սիրո նախագծերը հասարկապես արվեստ են բանաստեղծության հետ), մյուսները մաթեմատիկական կամ գիտական շրջանի կատակներ են։ Որոշ նախագծեր բնութագրվում են հասարակ հումորով կամ հանրամատչելի մշակույթի մեջբերումներով։ Դրանով հանդերձ, որ ծաղրանկարը գծեր անձնավորություններ ունի դերերում, երբեմն ունենում է բնապատկերներ, խճճված մաթեմատիկական նախշանկարներ ինչպես ֆրակտալներ (օրինակ, նախագիծ #17 "Ինչ կլիներ եթե"-ն ցույց է տալիս մի Ապոլոնեական gasket, կամ #543 "Սիերպինսկի Վալենտինը" և #95 "Սիերպինսկի Արնանդամը" մի Սիերպինսկի եռանկյունի փոխարեն), կամ ուրիշ կարտունիստնետի ոճի ընդօրինակումները (ինչպես "ծաղրերգության շաբաթվա" ժամանակ)։
Ծաղրանկարները թողարկվում են Creative Commons Վերագրման Ոչ-առևտրային 2.5 արտոնագրով տակ։ Նոր ծաղրանկարներ կայքում ավելանում են շաբաթը երեք անգամ՝ ամեն երկուշաբթի, չորեքշաբթի և ուրբաթ Արևելյան Ժամանակով (Eastern Time) կես գիշերին, դրանով հանդերձ, որ չորս պարագայում շաբաթն ամեն օր են նորոցվել՝ ծաղրերգության շաբաթ, «Ընտրություններ» սերիան, «1337» սերիան, և «Քարտուղար» սերիան։


== Աղբյուրներ ==


== Արտաքին հղումներ ==

Պաշտոնական կայք
RSS-սնուցում
(1588) Դեսկամիզադա

(1588) Դեսկամիզադա (անգլ.՝ Descamisada), աստերոիդ աստերոիդների հիմնական գոտում։ Հայտնաբերվել է 1951 թվականի հունիսի 27-ին Միգել Իցիգսոնի կողմից Լա Պլատայում։
Միջին հեռավորությունը Արեգակից կազմում է 3,026722 ա. մ., առավելագույնը մոտենում է 2,8068 ա. մ. հեռավորության վրա և հեռանում 3,2466 ա. մ.։ Արեգակի շուրջ մեկ ամբողջական պտույտ է կատարում 1923,34 երկրային օրվա ընթացքում, իր ուղեծրով շարժվելով միջինում 0,187174 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1588) Դեսկամիզադա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հանգույց (քերականություն)

Անվան այլ կիրառումների համար տե՛ս՝ Հանգույց (այլ կիրառումներ)Հանգույց, բաղադրյալ ստորոգյալի՝ վերացական իմաստ ունեցող դիմավոր բայական բաղադրիչ, որի միջոցով ստորոգելիական վերադրի արտահայտած հատկանիշը վերագրվում է ենթակային և դրանով իսկ արտահայտում ստորոգյալի քերականական կարգերը։ Հանգույցի դերով հանդես են գալիս օժանդակ բայը (եմ, ես, է, էի, էիր, էր), երբեմն նաև վերացական այլ բայեր՝ լինել, դառնալ և այլն։ Հանգույցի գործածությունը բաղադրյալ ստորոգյալի կազմում կարող է լինել պարտադիր (հայերենում, անգլերենում, ֆրանսերենում և այլն) և ոչ պարտադիր (ռուսերենում, հունգարերենում և այլն)։
Սարիճուղ

Սարիճուղ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Գրանտ շրջան (Կանզաս)

Անվան այլ կիրառումների համար տե՛ս՝ Գրանտ շրջան (այլ կիրառումներ)Գրանտ շրջան (անգլ.՝ Grant County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.489 կմ² է, բնակչությունը՝ 7.909 մարդ (2000 թ. տվյալներով)։ Շրջկենտրոնն է Ուլիսես բնակավայրը։ Կազմավորվել է 1888 թ.։
Ավաչինյան խորշ

Ավաչինյան խորշ (Ավաչինյան ծովախորշ), Խաղաղ օվկիանոսի խոշոր չսառած խորշ, գտնվում է Կամչատկայի թերակղզու հարավ-արևելյան ափին։ Հանդիսանում է Կամչատկայի շրջանի գլխավոր տրանսպորտային «դարպասը»։ Հիմանական նավակայանը Կամչատկայի Պետրոպավլովսկ քաղաքն է, սպասարկում է ձկնորսական և բեռնատար նավերը։
Խորշը բացվել, քարտեզագրվել և նկարագրվել է 1729 թվականին, Վիտուս Բերինգ ղեկավարած Կամչատկայի առաջին գիտարշավի ժամանակ։


== Կարճ նկարագիր ==

Ավաչինյան խորշը աշխարհի ամենամեծ խորշերից մեկն է և կարող է ընդունել աշխարհի ցանկացած նավ։ Այն իրենից ներկայացնում է Ավաչինյան ծոցի ներքին փակ հատվածը։ Խորշի երկարությունը 24 կմ է, լայնությունը մուտքի մոտ 3 կմ, ընդհանուր մակերեսը կզմում է 215 կմ²։ Խորությունը մինչև 26 մետր է։ Խորշ են թափվում Ավաչա և Պարատունկա գետերը։ Սարքավորված է փարոսներով։
Խորշի ափին են գտնվում Կամչատկայի Պետրոպավլովսկ և Վիլյուչինսկ քաղաքները։
Հանդիսանում է Կամչատկայում Ռուսաստանի Խաղաղօվկիանոսյան նավատորմի բազավորման հիմնական վայրը։
Խորշի ինքնատիպ սիմվոլ և դիտարժան վայր է համարվում բաց Ավաչինյան ծոցի մուտքի մոտ գտնվող Տրի Բրատա (Երեք եղբայրներ) ժայռը։


== Ծանոթագրություններ ==


== Արտաքին հղումներ ==
Авачинская губа (физическая карта, масштаб 1:500 000) // Национальный атлас России. — М.: Роскартография, 2004. — Т. 1. — С. 273. — 496 с. — 3000 экз. — ISBN 5-85120-217-3
Անար Քերիմով (պետական գործիչ)

Անար Գաբիլ օկլի Քերիմով (ադրբ.՝ Anar Qabil oğlu Kərimov, հունիսի 3, 1977(1977-06-03), Ֆիզուլիի շրջան, Ադրբեջանական ԽՍՀ, ԽՍՀՄ), Ադրբեջանի Հանրապետության պետական գործիչ, քաղաքական գործիչ, Ադրբեջանի Հանրապետության մշակույթի նախարարի տեղակալ, նախարարի ժամանակավոր պաշտոնակատար (2020), Ադրբեջանի Հանրապետության մշակույթի նախարար;


== Կենսագրություն ==
Անար Քարիմովը ծնվել է 1977 թվականին Ֆիզուլիի շրջանում։ 1998 թվականին ավարտել է Բաքվի պետական ​​համալսարանը արևելագիտության ֆակուլտետ ՝ արաբերենի և բանասիրության մասնագիտությամբ։ 2003 թվականին ավարտել է Ադրբեջանի Հանրապետության Նախագահին առընթեր պետական ​​կառավարման ակադեմիայի միջազգային հարաբերությունների ֆակուլտետը։ Իրաքում (Ալ-Մուստանսիիրա համալսարան), Եգիպտոսում (Դիվանագիտական ​​հետազոտությունների ինստիտուտ), Ավստրիայում (Վիեննայի դիվանագիտական ​​ակադեմիա), Իտալիայում (Սան Ռեմոյի միջազգային հումանիտար իրավունքի ինստիտուտ), Լեհաստանում (Կարմիր խաչի միջազգային կոմիտե) և այլք. մասնակցել է դիվանագիտական ​​դասընթացներին։ 
Տիրապետում է ադրբեջաներեն, ռուսերեն, անգլերեն և ֆրանսերեն լեզուներին։
Ամուսնացած է, ունի երեք երեխա։ 


== Աշխատանքային գործունեությունը ==
2000 թ. - կցորդ, երրորդ քարտուղար՝ Ադրբեջանի Հանրապետության արտաքին գործերի նախարարության մարդու իրավունքների, ժողովրդավարացման և հումանիտար հարցերի բաժնում
2004–2008 թթ. - Ադրբեջանի Հանրապետության դեսպանության երրորդ և երկրորդ քարտուղարը Բելգիայի Թագավորությունում
2008–2009 թթ. - Արտաքին գործերի նախարարության մարդասիրական և սոցիալական հարցերի վարչության առաջին քարտուղար
2010–2014 թթ. - ՅՈՒՆԵՍԿՕ-ում Ադրբեջանի Հանրապետության մշտական ​​առաքելության խորհրդական
2014 թվականի մայիսի 23-ին ՝Ադրբեջանի Հանրապետության Նախագահի հրամանով, Անար Քարիմովին շնորհվել է երկրորդ կարգի արտակարգ և լիազոր դեսպանի դիվանագիտական ​​կոչում։
2019 թվականի հուլիսի 9-ին Անար Քարիմովին շնորհվեց Արտակարգ և լիազոր դեսպանի դիվանագիտական ​​կոչում։2020 թվականի հուլիսի 20-ին ՝ Ադրբեջանի Հանրապետության Նախագահի հրամանով, Անար Քարիմովը նշանակվել է Ադրբեջանի Հանրապետության մշակույթի նախարարի առաջին տեղակալ։ Նա նաև նախարարի պաշտոնակատար է։
Ադրբեջանի Հանրապետության Նախագահի 2021 թվականի հունվարի 5-ի հրամանով նշանակվել է Ադրբեջանի Հանրապետության մշակույթի նախարար։


== Ծանոթագրություններ ==


== Տես նաև ==
Ադրբեջանի Հանրապետության մշակույթի նախարարություն
Վագիֆ Ալիև (պետական գործիչ)
Սևդա Մամեդալիևա
Անդրանիկ Միհրանյան

Անդրանիկ Մովսեսի Միհրանյան (փետրվարի 10, 1949(1949-02-10), Երևան, Հայկական ԽՍՀ, ԽՍՀՄ), հայ քաղաքագետ, Ժողովրդավարության և համագործակցության ինստիտուտի Նյու Յորքի ներկայացուցչության ղեկավար։


== Կրթություն ==
1967-1972 թթ. սովորել և ավարտել է Մոսկվայի միջազգային հարաբերությունների պետական ինստիտուտը՝ ռեֆերենտ-միջազգայնագետի մասնագիտությամբ։
1972-1975 թթ. ուսումը շարունակել է ԽՍՀՄ ԳԱ Միջազգային բանվորական շարժման ինստիտուտի ասպիրանտուրայում։ Պատմական գիտությունների թեկնածու։


== Աշխատանքային գործունեություն ==
1976-1985 թթ. - Մոսկվայի ավտոճանապարհային ինստիտուտի դասախոս, ապա՝ դոցենտ։
1985-1988 թթ. - ԽՍՀՄ ԳԱ համաշխարհային տնտեսագիտության և միջազգային հարաբերությունների ինստիտուտի ավագ գիտաշխատող։
1988 թ. - ԽՍՀՄ ԳԱ Միջազգային տնտեսական և քաղաքական հետազոտությունների ինստիտուտի առաջատար գիտաշխատող։
1990-1991 թթ. - ԱՄՆ Սան Դիեգոյի համալսարանի տնտեսագիտության և քաղաքագիտության այցելու դասախոս։
1992-1993 թթ. - Ռուսաստանի ԳԱ Միջազգային տնտեսական և քաղաքական հետազոտությունների ինստիտուտի ԱՊՀ սոցիալ-քաղաքական խնդիրների և միջպետական հարաբերությունների ուսումնասիրման կենտրոնի ղեկավար։
1993 թ. - ՌԴ Նախագահական խորհրդի անդամ։
1994 թ. - ՌԴ Պետական դումայի ԱՊՀ գործերով և հայրենակիցների հետ կապերի կոմիտեի գլխավոր փորձագետ։
1995 թ. - «Մոյա գազետա» շաբաթաթերթի գլխավոր խմբագիր։
1996-2007 թթ. - Մոսկվայի միջազգային հարաբերությունների պետական ինստիտուտի համեմատական քաղաքագիտության ամբիոնի պրոֆեսոր։
2008 թվականից - Ժողովրդավարության և համագործակցության ինստիտուտի Նյու Յորքի ներկայացուցչության ղեկավար։
Ռուսաստանի հայերի միության վարչության անդամ։


== Աշխատություններ ==
«Ժողովրդավարություն և բարոյականություն» (1989)։
«Ռուսաստանն ինքնության փնտրտուքներում» (1997)։
«Ռուսաստանը՝ քաոսից դեպի կարգ» (2001)։
Մի քանի հարյուր հոդվածների հեղինակ է։


== Պարգևներ ==
Պատվո շքանշան (Ռուսաստան) (2009)։
Պատվո շքանշան (Հայաստան) (2009)։
ՌԴ Նախագահի պատվոգիր (2008)։Ամուսնացած է, ունի մեկ դուստր։


== Ծանոթագրություններ ==
Կալինինո (այլ կիրառումներ)

Կալինինո, կարող է վերաբերել՝

Հայաստանի Տաշիր քաղաքի նախկին անվանում


== Ուկրաինայի բնակավայրեր ==
Կալինինո - գյուղ, Ուկրաինայի Դոնեցկի մարզի Թելմանովսկի շրջանում
Կալինինո - գյուղ, Ուկրաինայի Դոնեցկի մարզի Կրասնոարմեյսկիում
Կալինինո - գյուղ, Ուկրաինայի Դոնեցկի մարզի Վոլնովախսկի շրջանում
Կալինինո - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Կալինինո - գյուղ, Ուկրաինայի Ղրիմի Ինքնավար Հանրապետության Պերվոմայսկի շրջանում
Կալինինո - գյուղ, Ուկրաինայի Պոլտավայի մարզի Կոբելյակի շրջանում


== Ռուսաստանի բնակավայրեր ==
Կալինինո - գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Կալինինո - գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Կալինինո - գյուղ Ռուսաստանի Խակասիա հանրապետության Ուստ-Աբականսկի շրջանի կազմում։
Կալինինո - գյուղ Ռուսաստանի Չուվաշիա հանրապետության Վուրնարսկի շրջանի կազմում։
Կալինինո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Չարենցավանի քաղաքային մարզադաշտ

Չարենցավանի քաղաքային մարզադաշտ, բազմաֆունկցիոնալ մարզադաշտ Կոտայքի մարզի Չարենցավան քաղաքում, որը հիմնականում օգտագործվում է ֆուտբոլային խաղերի, ինչպես նաև աթլետիկայի տեղական միջոցառումների համար։ Մարզադաշտը հանդիսանում է Վան ֆուտբոլային ակումբի տնային մարզադաշտը։


== Պատմություն ==
Այն բացվել է 1970 թվականին և ունի 5000 հանդիսականի տարողություն։ Մարզադաշտը ծառայել է որպես Չարենցավանի «Մուշ» ֆուտբոլային ակումբի սեփական դաշտը 1990-1994 թվականներին, երբ ակումբը լուծարվեց և հեռացավ պրոֆեսիոնալ ֆուտբոլից։
2017 թվականի Չարենցավանի՝ Հայաստանի երիտասարդական մայրաքաղաք հռչակվելու կապակցությամբ 2006 թվականի սեպտեմբերին մարզադաշտի խոտածածկը փոխարինվել է արհեստականի։ Վերանորոգման գործընթացը ֆինանսավորվել է Հայաստանի ֆուտբոլի ֆեդերացիան։
Ներկայումս մարզադաշտից օգտվում են Կոտայքի մարզի մի քանի մանկապատանեկան ֆուտբոլային դպրոցներ։


== Ծանոթագրություններ ==
Ճանապարհ (ֆիլմ, 1954)

Անվան այլ կիրառումների համար տե՛ս՝ Ճանապարհ (այլ կիրառումներ)«Ճանապարհ» (իտալերեն՝ La Strada), 1954 թվականին նկարահանված իտալական ֆիլմ, ճանաչված ռեժիսոր Ֆեդերիկո Ֆելինիի նշանավոր ֆիլմերից մեկը։
Արժանացել է Օսկար մրցանակի Օսկար լավագույն օտարալեզու ֆիլմի համար անվանակարգում և Վենետիկի կինոփառատոնի Արծաթե առյուծ մրցանակին։


== Սյուժե ==
Ֆիլմի հերոսները շրջիկ կրկեսի արտիստներն են՝ մռայլ, կոպիտ Ձամպանոն և զգայուն ու մի քիչ խենթ աղջիկ Ջելսոմինան։
Ֆիլմը պատմում է նրանց փոխհարաբերությունների մասին՝ հետաքրքիր տեսանկյունից նկարագրելով մարդկային զգացմունքները ...


== Դերերում ==


== Ծանոթագրություններ ==


== Արտաքին հղումներ ==
Ճանապարհ(անգլ.) ֆիլմը Internet Movie Database կայքում
«Ճանապարհ»(ռուս.) ֆիլմը ԿինոՊոիսկ կայքում։
Ճանապարհ(անգլ.) ֆիլմը «AllRovi» կայքում:
Դուշան Յովանովիչի սպանություն

Դուշան Յովանովիչի սպանություն (սերբ.՝ Убиство Душана Јовановића), 1997 թվականի հոկտեմբերի 18-ին Բելգրադի կենտրոնում տեղի ունեցած աղմկահարույց հանցագործությունը, որի ընթացքում 17-ամյա նացի-սքինհեդը սպանել էր 13-ամյա գնչու տղային։ Դուշան Յովանովիչի սպանության միակ պատճառը նրա էթնիկ պատկանելությունն է եղել։


== Սպանություն ==
13-ամյա Դուշան Յովանովիչը ընտանիքի հետ ապրել է Բելգրադի փողոցում՝ Բելգրադի «Սլավիա» հրապարակից ոչ հեռու գտնվող տանը։ 1997 թվականի հոկտեմբերի 18-ի երեկոյան Տղայի հայրը՝ Ալեքսանդրը, նրան մի քիչ գումար է տվել և մոտակա մթերային խանութ է ուղարկել «Կոկա-Կոլա»-ի համար։ Ճանապարհին Դուշանի վրա հարձակվել են սքինհեդների ծայրահեղ աջ շարժման երկու անդամներ՝ հարբած վիճակում։ Իմանալով տղայի գնչուական ծագման մասին՝ նրանք խլել են նրա փողերը, գցել գետնին, սկսել են իրենց կոշիկների մետաղական մասերով հարվածել և խողովակի կտորով խփել են այնքան ժամանակ, քանի դեռ նա չի դադարել կյանքի նշաններ ցույց տալ։ Դուշանը տեղում մահացել է պարանոցի կոտրվածքից։


== Կալանք և պատիժ ==
Հանցագործությունից մի քանի ժամ անց ոստիկանությունը ձերբակալել է երկու 17-ամյա դեռահասների, որոնք ներգրավված են եղել սպանությանը՝ Զեմունցի Միլան Չուիչին և Իշտվան Ֆենդրիկին։ 1998 թվականի մարտին Բելգրադի շրջանային դատարանը նրանց դատապարտել էր Հարավսլավիայում անչափահասների համար առավելագույն պատժի՝ գաղութում 10 տարվա ազատազրկման և ուղարկվել Վալևո քաղաքի ուղղիչ հիմնարկ։ Ավելի ուշ դատարանը մեղմացրել էր դատավճիռը. Ֆենդրիկն ազատ էր արձակվել ապրիլի 1-ին, իսկ Չուիչը՝ 2004 թվականի ապրիլի 30-ին։
Սպանությունից չորս տարի անց Ֆենդրիկը համաձայնել է հարցազրույց տալ տեղի  «ՆԻՆ» շաբաթաթերթին։ Նա պնդում էր, որ ոչ մի քաղաքական կուսակցության անդամ չէ, ոչ նեոնացիստ, ոչ «Ռադ» ֆուտբոլային ակումբի ֆանատիկոսների անդամ (ինչպես ենթադրում էր մի շարք լրատվամիջոցներ), սակայն խոստովանել է, որ հանցագործության պահին ծայրահեղ աջ հայացքներ է ունեցել։ Հարցազրույցի ընթացքում, ինչպես նաև ազատ արձակվելուց հետո, Ֆենդրիկը զղջացել է իր հանցագործության համար։ Չուիչն էլ հրապարակավ հայտարարել է, որ խղճի խայթ չի զգում։


== Հետևանքներ ==
Դուշան Յովանովիչին հուղարկավորել են սպանությունից երկու օր անց։ Տղայի հրաժեշտի արարողությանը ներկա են եղել հարյուրավոր ոչ հարազատ քաղաքացիներ։
Դուշանի մահը վերջին ողբերգական իրադարձությունը չէր Յովանովիչի ընտանիքում։ Քրիստինայի խոսքով՝ տղայի կրտսեր քույրը, որը ծնվել է նրա մահից երեք տարի անց, մայրը չի կարողացել համակերպվել որդու մահվան հետ, բազմիցս փորձել է ինքնասպան լինել. խմել է աղաթթու, հաբ է կուլ տվել, իսկ 2015 թվականի հուլիսի 12-ին՝ Դուշանի ծննդյան 18-րդ տարեդարձից ոչ շատ առաջ, նրան գտել են կախաղան հանված։ Դուշանի մահից երեք տարի անց նրա հայրը կրել է առաջին ինֆարկտը, ավելի ուշ տեղի են ունեցել ևս մի քանի սրտի նոպաներ, նա երկու արյունազեղումներ է ապրել ուղեղում, թրոմբոզի արդյունքում զրկվել է երկու ոտքերից, մահացել է 2016 թվականի վերջին։
2007 թվականի հոկտեմբերի 18-ին՝ ողբերգության 10-րդ տարելիցի օրը, Բելգրադի փողոցի թիվ 33 տան ճակատին, որի դիմաց սպանվել էր Դուշան Յովանովիչը, Սերբիայի նախագահ Բորիս Տադիչը բացել է հուշատախտակ՝ ի հիշատակ տղայի։ Դրա նախաձեռնողը Սերբիայի գնչուների միությունն է, իսկ նրա նախագահ Ռայկո Ջյուրիչը ընդգծել է, որ այդ տեսարժան վայրը կդառնա կարեկցանքի, փոխըմբռնման և սիրո խորհրդանիշը։


== Ծանոթագրություններ ==
Անիյա (այլ կիրառումներ)

Անիյա, կարող է վերաբերել՝

Անիյա - գյուղ Էստոնիայի Հարյումաա նահանգի Անիյա շրջանում
Անիյա - շրջան Էստոնիայի Հարյումաա նահանգում
Միլան Հավել

Միլան Հավել (չեխ․՝ Milan Havel, օգոստոսի 7, 1994(1994-08-07), Պրահա, Չեխիա), չեխ ֆուտբոլիստ, Պլզենի «Վիկտորիա» ակումբի պաշտպան։


== Ակումբային կարիերա ==
Հավելն իր կարիերան սկսել է «Բոհեմիանս 1905» ակումբի կազմում։ 2013 թվականի հունիսի 5-ին Սոկոլովի «Բանիկ» ակումբի դեմ խաղում նա կատարել է իր նորամուտը Չեխիայի երկրորդ լիգայում։ Իր նորամուտային մրցաշրջանում Միլանն օգնել է ակումբին դուրս գալ էլիտա։ 2015 թվականի մարտի 7-ին «Պրշիբրամ» ակումբի դեմ խաղում նա կատարել է իր նորամուտը Գամբրինուս լիգայում։ 2016 թվականին «Զբրոյովկա» ակումբի դեմ հանդիպման ժամանակ Հավելը խփել է իր առաջին գոլը «Բոհեմիանս 1905»-ի կազմում։
2017 թվականի ամռանը Միլանը տեղափոխվել է Պլզենի «Վիկտորիա» ակումբ։ Հուլիսի 25-ին՝ ՈՒԵՖԱ չեմպիոնների լիգայի ընտրական փուլի՝ ռումինիական «Ստյաուա» ակումբի դեմ խաղում Հավելը կատարել է իր նորամուտը նոր թիմում։ 
Հոկտեմբերի 1-ին իր նախորդ՝ «Բոհեմիանս 1905» ակումբի դեմ հանդիպման ժամանակ Հավելը խփել է իր առաջին գոլը «Վիկտորիա» ակումբում։ Իր նորամուտային մրցաշրջանում նա դարձել է երկրի չեմպիոն։


== Միջազգային կարիերա ==
2017 թվականին Չեխիայի երիտասարդական հավաքականի կազմում Հավելը մասնակցել է Եվրոպայի երիտասարդական առաջնությանը, որի ընթացքում խաղացել է Գերմանիայի, Իտալիայի և Դանիայի երիտասարդական հավաքականների դեմ։։


== Ձեռքբերումներ ==
Թիմային
 «Վիկտորիա»

 Չեխիայի առաջնություն — 2017/18


== Ծանոթագրություններ ==


== Արտաքին հղումներ ==
Профиль на сайте «Виктории» (չեխ.)
Статистика на soccerway
Профиль на sports.ru
Профиль на сайте Футбольной ассоциации Чехии (չեխ.)
Профиль на сайте Первой лиги (չեխ.)
188

188 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 188 թվականն է, 
II դարի 88-րդ տարին։


== Դեպքեր ==


== Ծնունդներ ==


== Մահեր ==
Ալեքսանդր Աբրամով (մաթեմատիկոս)

Ալեքսանդր Ալեքսանդրովիչ Աբրամով (ռուս.՝ Александр Александрович Абрамов, փետրվարի 14, 1926(1926-02-14), Մոսկվա, ԽՍՀՄ - հունվարի 10, 2019(2019-01-10), Մոսկվա, Ռուսաստան), խորհրդային և ռուս գիտնական, մաթեմատիկոս։ Ռուսաստանի Դաշնության գիտության վաստակավոր գործիչ։ Ռուսաստանի գիտությունների ակադեմիայի Դորոդնիցինի անվան Հաշվարկային կենտրոնի հաշվարկային մեթոդների բաժնի գլխավոր գիտաշխատող։


== Կենսագրություն ==
Ծնվել է մանկավարժի ընտանիքում։ Ավարտել է Մոսկվայի համալսարանի մեխանիկամաթեմատիկական ֆակուլտետը, ինչպես նաև տեղի ասպիրանտուրան (1949)։ Եղել է Իզրայիլ Գելֆանդի աշակերտը։ Ֆիզիկամաթեմատիկական գիտությունների թեկնածու, դիսերտացիայի թեման՝ «Ռիմանի տարածության և աֆինական կապի տարածությունների տոպոլոգիական ինվարիանտները» (1949)։
1949 թվականից աշխատել է ԽՍՀՄ Գիտությունների ակադեմիայի մեխանիկայի և հաշվարկային ճարտարագիտության ինստիտուտում (մոտավոր հաշվարկների բաժին)։ 1955 թվականից աշխատել է ԽՍՀՄ գիտությունների ակադեմիայի հաշվապահական կենտրոնում, 1955-1991 թվականներին եղել է Հաշվիչ մեթոդների ամբիոնի վարիչ։ 1974 թվականին պաշտպանել է դոկտորական ատենախոսություն՝ «Որոշ գծային խնդիրների լուծման մեթոդները» թեմայով։
Մասնակցել է մեծ (կամ արագաշարժ) էլեկտրոնային հաշվիչ մեքենայի ստեղծման գործընթացին։
1952 թվականից դասավանդել է Մոսկվայի ֆիզիկատեխնիկական ինստիտուտում, իսկ 1976 թվականից եղել է Բարձրագույն մաթեմատիկայի ֆակուլտետի պրոֆեսոր։
1960 թվականից դասավանդել է նաև թիվ 52 միջնակարգ դպրոցում։


== Գիտական հետաքրքրություն ==
Հասել է մաթեմատիկայի, մաթեմատիկական ֆիզիկայի, հաշվարկային մեթոդների և դրանց կիրառման վերաբերյալ ուսումնասիրություններում հիմնարար արդյունքների։ Նա առաջարկել և ուսումնասիրել է գծային սովորական դիֆերենցիալ հավասարումների համակարգերի լուծման սահմանային պայմանների ուղղահայաց տեղափոխման մեթոդը։ Համաշխարհային մակարդակով մեթոդը ճանաչվել է որպես ունիվերսալ։ Նրա պայմանավորվածությունը որոշվում է բուն երկրամասային խնդիրների պայմանավորվածությամբ։
Նա կարևոր ներդրում է ունեցել սովորական դիֆերենցիալ հավասարումների եզակի համակարգերի սահմանային արժեքի խնդիրների լուծման արդյունավետ մեթոդների տեսության և զարգացման մեջ։


== Ծանոթագրություններ ==


== Արտաքին հղումներ ==
Персональная страница на сайте ВЦ РАН
Персональная страница на сайте Общероссийский математический портал
А. А. Абрамов (в центре) на праздновании 100-летия А. А. Дородницына